Document ID: /roh_data/filtered/fineweb-2-filterrobots_roh.jsonl.gz/34890

Il «Piazza Cafedeli» è amez il rocksresort a Laax Murschetg, gest sper la staziun da val. Il cafè porscha plaz a bun 100 persunas. Durant ils Laax Open prepara il cafè ils solvers e las tschainas per ils snowboardists ed ils gidanters da l'occurrenza. Lavurar durant l'event saja dir, ils dis da lavur èn lungs ed il café è adina puspè plain.
Igl è in temps strapatschus, liber na datti betg durant quell'emna. Persuenter avain nus merità suenter massa liber.
Clientella internaziunala
Durant ils Laax Open fa il «Piazza» a Laax radund 200 tschainas per di. La manadra dal cafè Jasmin Arpagaus lavura gia dapi 11 onns en il Piazza. Ella enconuscha bain la clientella durant ils Laax Open. Durant l'occurrenza vegn savens mo discurrì englais.
L'atmosfera è fitg famigliara, ins enconuscha plaunet la clientella. Blers vegnan mintg'onn puspè.
RTR actualitad 07:00